Πρόταση ΑΠΟΦΑΣΗΣ ΤΟΥ ΣΥΜΒΟΥΛΙΟΥ σχετικά με τη σύναψη πρωτοκόλλου για την επέκταση στο Λάος της συμφωνίας συνεργασίας μεταξύ της Ευρωπαϊκής Κοινότητας και των Μπρουνέι-Νταρουσαλάμ, Ινδονησίας, Μαλαισίας Φιλιππίνων, Σιγκαπούρης, Ταϊλάνδης και Βιετνάμ, κρατών μελών του Συνδέσμου Κρατών της Νοτιοανατολικής Ασίας

(υποβληθείσα από την Επιτροπή)

ΑΙΤΙΟΛΟΓΙΚΗ ΕΚΘΕΣΗ

Έγκριση πρότασης για απόφαση του Συμβουλίου σχετικά με τη σύναψη του πρωτοκόλλου.

Η συνημμένη πρόταση αφορά απόφαση του Συμβουλίου για τη σύναψη του πρωτοκόλλου επέκτασης της υφιστάμενης συμφωνίας συνεργασίας μεταξύ της Ευρωπαϊκής Κοινότητας και των χωρών μελών του ASEAN στη Λαϊκή Δημοκρατία του Λάος.

1. Οι διαπραγματεύσεις και η μονογραφή του πρωτοκόλλου μεταξύ της Ευρωπαϊκής Κοινότητας και του ASEAN πραγματοποιήθηκαν στις Βρυξέλλες στις 16 Ιουνίου 2000. Το κείμενο συμφωνεί με την οδηγία διαπραγμάτευσης που εγκρίθηκε στις 28 Φεβρουαρίου 2000. Δεν περιέχει χρηματοδοτικό πρωτόκολλο

2. Σύμφωνα με τα άρθρα 133 και 181, σε συνδυασμό με το άρθρο 300, παράγραφος 2, πρώτο εδάφιο, και παράγραφος 3, πρώτο εδάφιο για τη Συνθήκη περί ιδρύσεως της Ευρωπαϊκής Κοινότητας, απαιτείται η γνώμη του Ευρωπαϊκού Κοινοβουλίου.

3. Κατά συνέπεια, ζητείται από το Συμβούλιο να εγκρίνει την πρόταση απόφασης για τη σύναψη του πρωτοκόλλου της υφιστάμενης συμφωνίας συνεργασίας μεταξύ της Ευρωπαϊκής Κοινότητας και των χωρών μελών του ASEAN.

Πρόταση ΑΠΟΦΑΣΗΣ ΤΟΥ ΣΥΜΒΟΥΛΙΟΥ σχετικά με τη σύναψη πρωτοκόλλου για την επέκταση στο Λάος της συμφωνίας συνεργασίας μεταξύ της Ευρωπαϊκής Κοινότητας και των Μπρουνέι-Νταρουσαλάμ, Ινδονησίας, Μαλαισίας Φιλιππίνων, Σιγκαπούρης, Ταϊλάνδης και Βιετνάμ, κρατών μελών του Συνδέσμου Κρατών της Νοτιοανατολικής Ασίας

ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,

Έχοντας υπόψη τη συνθήκη περί ιδρύσεως της Ευρωπαϊκής Κοινότητας, και ιδίως τα άρθρα 133 και 181, σε συνδυασμό με το άρθρο 300, παράγραφος 2, πρώτο εδάφιο, και παράγραφος 3, πρώτο εδάφιο,

την πρόταση της Επιτροπής [1],

[1] ΕΕ C, σ. ..

τη γνώμη του Ευρωπαϊκού Κοινοβουλίου, [2]

[2] ΕΕ C, σ. ..

Εκτιμώντας τα ακόλουθα:

(1) Η Επιτροπή διαπραγματεύτηκε εξ ονόματος της Κοινότητας πρωτόκολλο για την επέκταση στο Λάος της συμφωνίας συνεργασίας μεταξύ της Ευρωπαϊκής Κοινότητας και των Μπρουνέι-Νταρουσαλάμ, Ινδονησίας, Μαλαισίας Φιλιππίνων, Σιγκαπούρης, Ταϊλάνδης και Βιετνάμ, κρατών μελών του Συνδέσμου Κρατών της Νοτιοανατολικής Ασίας.

(2) Η συμφωνία αυτή, που μονογραφήθηκε στις 16 Ιουνίου 2000, πρέπει να εγκριθεί.

ΑΠΟΦΑΣIZEI:

Άρθρο 1

Εγκρίνεται, εξ ονόματος της Ευρωπαϊκής Κοινότητας, το πρωτόκολλο για την επέκταση στη Λαϊκή Δημοκρατία του Λάος της συμφωνίας συνεργασίας μεταξύ της Ευρωπαϊκής Κοινότητας και των χωρών μελών του Συνδέσμου ASEAN.

Το κείμενο του πρωτοκόλλου επισυνάπτεται στην παρούσα απόφαση.

Άρθρο 2

Ο Πρόεδρος του Συμβουλίου εξουσιοδοτείται να ορίσει το πρόσωπο που είναι αρμόδιο να υπογράψει τη συμφωνία δεσμεύοντας την Κοινότητα. [3]

[3] Η ημερομηνία έναρξης ισχύος της συμφωνίας θα δημοσιευθεί στην Επίσημη Εφημερίδα των Ευρωπαϊκών Κοινοτήτων, από τη Γενική Γραμματεία του Συμβουλίου.

Βρυξέλλες,

Για το Συμβούλιο

Ο Πρόεδρος

ΠΡΩΤΟΚΟΛΛΟ ΓΙΑ ΤΗΝ ΕΠΕΚΤΑΣΗ ΤΗΣ ΣΥΜΦΩΝΙΑΣ ΣΥΝΕΡΓΑΣΙΑΣ ΜΕΤΑΞΥ ΤΩΝ ΚΡΑΤΩΝ ΜΕΛΩΝ ΤΟΥ ASEAN ΚΑΙ ΤΗΣ ΕΥΡΩΠΑΪΚΗΣ ΚΟΙΝΟΤΗΤΑΣ ΣΤΗ ΛΑΪΚΗ ΔΗΜΟΚΡΑΤΙΑ ΤΟΥ ΛΑΟΣ

Η κυβέρνηση του Μπρουνέι-Νταρουσαλάμ,

Η κυβέρνηση της Δημοκρατίας της Ινδονησίας,

Η κυβέρνηση της Μαλαισίας,

Η κυβέρνηση της Δημοκρατίας των Φιλιππίνων,

Η κυβέρνηση της Δημοκρατίας της Σιγκαπούρης,

Η κυβέρνηση του Βασιλείου της Ταϊλάνδης,

Η κυβέρνηση της Σοσιαλιστικής Δημοκρατίας του Βιετνάμ

και

Η κυβέρνηση της Λαϊκής Δημοκρατίας του Λάος,

αφενός,

Το Συμβούλιο της Ευρωπαϊκής Ένωσης,

αφετέρου,

ΕΧΟΝΤΑΣ ΥΠΟΨΗ τη συμφωνία συνεργασίας μεταξύ της Ευρωπαϊκής Οικονομικής Κοινότητας και της Ινδονησίας, της Μαλαισίας, των Φιλιππίνων, της Σιγκαπούρης και της Ταϊλάνδης - κρατών μελών του Συνδέσμου των Κρατών της Νοτιοανατολικής Ασίας που υπεγράφη στις 7 Μαρτίου 1980 στην Κουάλα Λουμπούρ, και αργότερα επεκτάθηκε στο Μπρουνέι Νταρουσαλάμ στις 16 Νοεμβρίου 1984 και στο Βιετνάμ στις 14 Φεβρουαρίου 1997 [4], εφεξής καλούμενη "η συμφωνία",

[4] ΕΕ L 117, 5.5.1999.

ΕΚΤΙΜΩΝΤΑΣ ότι Η Λαϊκή Δημοκρατία του Λάος, ως νέο μέλος του Συνδέσμου Κρατών της Νοτιοανατολικής Ασίας, έχει υποβάλει αίτηση προσχώρησης στη συμφωνία,

ΑΠΟΦΑΣΙΣΑΝ να επεκτείνουν τη συμφωνία στη Λαϊκή Δημοκρατία του Λάος και προς το σκοπό αυτό όρισαν πληρεξουσίους:

Η ΚΥΒΕΡΝΗΣΗ ΤΟΥ ΜΠΡΟΥΝΕΪ ΝΤΑΡΟΥΣΑΛΑΜ:

Η ΚΥΒΕΡΝΗΣΗ ΤΗΣ ΔΗΜΟΚΡΑΤΙΑΣ ΤΗΣ ΙΝΔΟΝΗΣΙΑΣ:

Η ΚΥΒΕΡΝΗΣΗ ΤΗΣ ΜΑΛΑΙΣΙΑΣ:

Η ΚΥΒΕΡΝΗΣΗ ΤΗΣ ΔΗΜΟΚΡΑΤΙΑΣ ΤΩΝ ΦΙΛΙΠΠΙΝΩΝ:

Η ΚΥΒΕΡΝΗΣΗ ΤΗΣ ΔΗΜΟΚΡΑΤΙΑΣ ΤΗΣ ΣΙΓΚΑΠΟΥΡΗΣ:

Η ΚΥΒΕΡΝΗΣΗ ΤΟΥ ΒΑΣΙΛΕΙΟΥ ΤΗΣ ΤΑΪΛΑΝΔΗΣ:

Η ΚΥΒΕΡΝΗΣΗ ΤΗΣ ΣΟΣΙΑΛΙΣΤΙΚΗΣ ΔΗΜΟΚΡΑΤΙΑΣ ΤΟΥ ΒΙΕΤΝΑΜ:

Η ΚΥΒΕΡΝΗΣΗ ΤΗΣ ΛΑΪΚΗΣ ΔΗΜΟΚΡΑΤΙΑΣ ΤΟΥ ΛΑΟΣ:

ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ:

ΟΙ ΟΠΟΙΟΙ, μετά την ανταλλαγή των πληρεξουσίων εγγράφων τους τα οποία ευρέθησαν εντάξει,

ΣΥΜΦΩΝΗΣΑΝ ΤΑ ΑΚΟΛΟΥΘΑ:

Άρθρο 1

Η Λαϊκή Δημοκρατία του Λάος προσχωρεί στη συμφωνία δυνάμει του παρόντος πρωτοκόλλου.

Άρθρο 2

Οι διατάξεις της συμφωνίας καθώς και το πρωτόκολλο σχετικά με το άρθρο 1 της συμφωνίας εφαρμόζονται στη Λαϊκή Δημοκρατία του Λάος.

Άρθρο 3

Η εφαρμογή της συμφωνίας στη Λαϊκή Δημοκρατία του Λάος δεν θίγει την εφαρμογή της συμφωνίας συνεργασίας μεταξύ της Ευρωπαϊκής Κοινότητας και της Λαϊκής Δημοκρατίας του Λάος που υπεγράφη στις 29 Απριλίου 1997 και η οποία τέθηκε σε ισχύ την 1η Δεκεμβρίου 1997. [5]

[5] ΕΕ L 334, 5.12.1997.

Άρθρο 4

Το παρόν πρωτόκολλο τίθεται σε ισχύ την πρώτη ημέρα του μήνα που έπεται της ημερομηνίας κατά την οποία τα μέρη κοινοποίησαν μεταξύ τους την ολοκλήρωση των αναγκαίων προς το σκοπό αυτό διαδικασιών.

Άρθρο 5

Το παρόν πρωτόκολλο συντάσσεται σε ένδεκα πρωτότυπα στην αγγλική, γαλλική, γερμανική, δανική, ελληνική, ισπανική, ιταλική, ολλανδική, πορτογαλική, σουηδική και φινλανδική γλώσσα, και όλα τα κείμενα είναι εξίσου αυθεντικά.

Έγινε στ ...., στις ......... του έτους δύο χιλιάδες.

Για την κυβέρνηση του Μπρουνέι-Νταρουσαλάμ

(υπογραφή)

Για τη κυβέρνηση της Δημοκρατίας της Ινδονησίας

(υπογραφή)

Για την κυβέρνηση της Μαλαισίας

(υπογραφή)

Για την κυβέρνηση της Δημοκρατίας των Φιλιππίνων

(υπογραφή)

Για την κυβέρνηση της Δημοκρατίας της Σιγκαπούρης

(υπογραφή)

Για την κυβέρνηση του Βασιλείου της Ταϊλάνδης

(υπογραφή)

Για την κυβέρνηση της Σοσιαλιστικής Δημοκρατίας του Βιετνάμ

(υπογραφή)

Για την κυβέρνηση της Λαϊκής Δημοκρατίας του Λάος

(υπογραφή)

Για το Συμβούλιο της Ευρωπαϊκής Ένωσης

(υπογραφή)

ΔΗΜΟΣΙΟΝΟΜΙΚΟ ΔΕΛΤΙΟ

ΠΡΩΤΟ ΜΕΡΟΣ: ΔΗΜΟΣΙΟΝΟΜΙΚΕΣ ΕΠΙΠΤΩΣΕΙΣ

1. Τίτλοσ τησ ενεργειασ

Αφορά την επέκταση της υφιστάμενης συμφωνίας συνεργασίας μεταξύ της Ευρωπαϊκής Κοινότητας και του Συνδέσμου των Κρατών της Νοτιοανατολικής Ασίας (ASEAN) στη Λαϊκή Δημοκρατία του Λάος.

2. Σχετικο κονδυλιο του προϋπολογισμου

- Μέρος Α (Βλέπε σημείο 10)

- Μέρος Β (Βλέπε παράρτημα ΙΙ)

3. Νομική βάση

Συνθήκη περί ιδρύσεως της Ευρωπαϊκής Κοινότητας, άρθρα 133 και 181, σε συνδυασμό με το άρθρο 300, παράγραφος 2, πρώτο εδάφιο, και παράγραφος 3, πρώτο εδάφιο.

4. Περιγραφη τησ ενεργειασ

4.1 Γενικός στόχος.

Επέκταση της συμφωνίας συνεργασίας με τον ASEAN στη Λαϊκή Δημοκρατία του Λάος

4.2 Χρονική διάρκεια και ρυθμίσεις για την ανανέωσή της

Ανανεώσιμη βάσει της συμφωνίας συνεργασίας ΕΚ-ASEAN.

5. καταταξη των δαπανων/εσοδων

5.1 Μη υποχρεωτική δαπάνη

5.2 Διαχωριζόμενες πιστώσεις

5.3 Τα σχέδια που τίθενται σε εφαρμογή βάσει του εν λόγω πρωτοκόλλου δεν θα αποφέρουν ιδιαίτερα έσοδα

6. ειδοσ των δαπανών

6.1 Μη επιστρεπτέα ενίσχυση μέχρι ποσοστού 100% :

7. Δημοσιονομικές επιπτώσεις

7.1. Τρόπος υπολογισμού του συνολικού κόστους της ενέργειας (σχέση μεταξύ του κόστους ανά μονάδα και του συνολικού κόστους)

Το κόστος κάθε μεμονωμένης δράσης για τα περισσότερα ενδεχομένως σχετικά κονδύλια του προϋπολογισμού θα υπολογιστεί και θα αποφασιστεί ανά μεμονωμένη περίπτωση.

7.2 Αναλυτική παράθεση των στοιχείων του κόστους : μη εφαρμόσιμη.

7.3. Χρονοδιάγραμμα πιστώσεων αναλήψεως υποχρεώσεων και πιστώσεων πληρωμών

Κατόπιν αιτήσεως, μετά την έγκριση του σχεδίου από τις υπηρεσίες της Επιτροπής και μέχρι ποσού που δεν υπερβαίνει τις πιστώσεις που θα καταλογισθούν στις σχετικές γραμμές του προϋπολογισμού, κατά τη διάρκεια κάθε ετήσιας διαδικασίας του προϋπολογισμού

8. Μέτρα για την καταπολέμηση της απάτης

Οι χώρες μέλη του ASEAN και η Επιτροπή θα εφαρμόζουν τα συνήθη μέτρα ελέγχου κατά την εφαρμογή της συμφωνίας, όπως προβλέπεται σε κάθε συμφωνία χρηματοδότησης και στις συμβάσεις

9. Στοιχεία της ανάλυσης κόστους/αποτελεσματικότητας

9.1. Ειδικοί και ποσοτικοί στόχοι. πληθυσμός στον οποίο απευθύνεται η ενέργεια

Θα καθορισθούν κατά περίπτωση

9.2. Αιτιολόγηση της ενέργειας:

Θα προσδιοριστεί κατά περίπτωση

9.3. Παρακολούθηση και αξιολόγηση της ενέργειας

Θα καθορισθεί κατά περίπτωση και θα περιληφθεί σε κάθε συμφωνία χρηματοδότησης και σύμβαση

10. Διοικητικές δαπάνες (Τμήμα III, Μέρος Α του προϋπολογισμού)

Η πραγματική συγκέντρωση των αναγκαίων διοικητικών πόρων θα εξαρτηθεί από την ετήσια απόφαση της Επιτροπής σχετικά με τη διάθεση των πόρων, λαμβανομένου υπόψη του αριθμού του προσωπικού και των επιπλέον κονδυλίων που εγκρίνει η αρμόδια για τον προϋπολογισμό αρχή. Η χορήγηση συμπληρωματικών πόρων θα προβλεφθεί στο πλαίσιο των προτεραιοτήτων που θα καθορίσει η Επιτροπή εντός των ορίων των δημοσιονομικών μέσων που είναι διαθέσιμα στον ετήσιο προϋπολογισμό.

10.1 Επιπτώσεις στον αριθμό των θέσεων απασχόλησης

>ΘΕΣΗ ΠIΝΑΚΑ>

10.2 Γενικές δημοσιονομικές επιπτώσεις του συμπληρωματικού ανθρώπινου δυναμικού

>ΘΕΣΗ ΠIΝΑΚΑ>

Το κόστος του απαιτούμενου ανθρώπινου δυναμικού θα καλυφθεί από τους υπάρχοντες πόρους.

Το υπολογιζόμενο ετήσιο κόστος για τους τίτλους Α1, Α2, Α4 και Α5 ανέρχεται σε 324.000/έτος ((3 men/year x 108.000).

10.3 Αύξηση άλλων διοικητικών δαπανών λόγω υλοποίησης της ενέργειας

>ΘΕΣΗ ΠIΝΑΚΑ>

Οι δαπάνες διαχείρισης και παρακολούθησης της συμφωνίας θα λάβουν τη μορφή αποστολών που καλύπτονται από τους υπάρχοντες πόρους.

Προσάρτημα 2

ΔΗΜΟΣΙΟΝΟΜΙΚΟ ΔΕΛΤΙΟ

1. Τίτλος της ενέργειας

Διαπραγμάτευση της επέκτασης της υφιστάμενης συμφωνίας συνεργασίας μεταξύ της Ευρωπαϊκής Κοινότητας και του ASEAN στη Λαϊκή Δημοκρατία του Λάος.

2. Σχετικό κονδύλιο του προϋπολογισμού

α) Κονδύλια του προϋπολογισμού των οποίων η εφαρμογή προϋποθέτει την ύπαρξη συμφωνίας συνεργασίας:

β) Άλλα κονδύλια του προϋπολογισμού των οποίων η εφαρμογή δεν προϋποθέτει την ύπαρξη συμφωνίας συνεργασίας:

- B7-20 Επισιτιστική βοήθεια και ενέργειες στήριξης

- B7-21 Ανθρωπιστική βοήθεια

- B7-30 Συνεργασία με τις αναπτυσσόμενες χώρες της Ασίας

- B7-60 Κοινοτικές δράσεις υπέρ μη κυβερνητικών οργανώσεων

- B7-61 Κατάρτιση και ευαισθητοποίηση σε θέματα ανάπτυξης

- B7-62 Περιβάλλον, υγεία και καταπολέμηση των ναρκωτικών στις αναπτυσσόμενες χώρες

- B7-64 Ειδικά προγράμματα βοήθειας στον τομέα της ανάπτυξης

- B7-65 Μέτρα καταπολέμησης της απάτης στον τομέα της συνεργασίας και διαχείριση και αξιολόγηση της κοινοτικής βοήθειας

- B7-70 Ευρωπαϊκή πρωτοβουλία για τη δημοκρατία και τα δικαιώματα του ανθρώπου